Упътване за употреба на хидравличен автокрик HM 22, HM 52, HM 82, HM 122

Технически данни:

|  |  |  |  |  |
| --- | --- | --- | --- | --- |
| Тип | HM 22 | HM 52 | HM 82 | HM 122 |
| Товароподемност, (kg) | 2 000 | 5 000 | 8 000 | 12 000 |
| Носеща височина- минимум (mm) | 181 | 216 | 230 | 230 |
| Носеща височина- максимум (mm) | 345 | 413 | 457 | 465 |

Уважаеми клиенти,

Преди да пристъпите към експлоатация на крика, проверете неговата изправност. Възможно е поради престояване в маслените канали да са се образували въздушни възглавници или просто от самото начало да е имало недостатъчно масло.

**Прочетете внимателно указанията!**

1. Указания за безопасност

Крикът се поставя винаги върху стабилна равна основа.

Преди повдигане проверете дали изпускателният винт е добре затегнат.

Никога не работете под повдигнатия автомобил!

След повдигане на автомобила задължително поставете подпори.

Вземете предварителни мерки автомобилът да не се преплъзне.

Хидравличният крик трябва да се постави на точно посочените места на автомобила.

Внимавайте след повдигането да няма наклонени части.

2. Смяна на маслото

След като махнете капачката, изваждате гумената тапа с помощта на отвертка. Наливате масло, докато се покрие вътрешният цилиндър. Използва се хидравлично масло тип HLP 32 или подобно на него. Накрая слагате отново гумената капачка.

Съберете отработеното масло в предназначен за това съд и занесете в депо за преработване.

3. Обезвъздушаване

След всяко зареждане с масло или след дълга неупотреба трябва да се обезвъздушава крикът. За целта повдигнете рамата до половина, после натиснете с крак рамата да се създаде налягане. Изпускателният винт трябва да е затворен. Натиснете леко настрани гумената капачка, за да излезе въздух. Повторете няколко пъти.

По същия начин се обезвъздушава изпускателния винт.

**4.** Вдигане на автомобилите

Преди да повдигнете автомобила, проверете стабилността на основата. Върху почва, особено след дъждове, при повдигане крикът може да потъне.

Ръчната спирачка на автомобила задължително е дръпната. По възможност поставете подпора под колата. При старите автомобили има опасност да пропаднат ръждясали части от шасито. Изпускателният винт трябва да е затворен. С помощта на лоста напомпайте, за да се издигне хидравличният цилиндър.

За сигурност на автомобила при едно повдигнато колело трябва да има поне една подпора.

Хидравличният крик е снабден със защитен вентил, който не трябва да се пипа - в противен случай губите гаранцията.

Защитният вентил предпазва от претоварване на крика.

При достигане на максимална височина хидравликата престава да действа.

**5.** Съхранение

Всички лагери трябва да се смазват на всеки 3- 6 месеца.

Използвайте винаги хидравлично масло без окислители, които биха могли да повредят уплътненията. В никакъв случай не смесвайте различни масла! Да не се употребяват в никакъв случай течности за спирачки, глицерин, замърсени масла и др.